ચાલુ સપ્તાહે રિયલ્ટી અને ફાર્મા સેક્ટરમાં સૌથી વધુ ઘટાડો નોંધાતો જોવાયો હતો. ચાલુ મહિનામાં યુએસ ફેડરલ રિઝર્વની બેઠક છે, તેની સાથેસાથે ઇટાલીના જનમતની અસર પણ આગામી સપ્તાહે શેરબજાર ઉપર જોવાઇ શકે છે. બજારના પંડિતોના જણાવ્યા પ્રમાણે જીએસટી કાઉન્સિલની બેદિવસીય બેઠક આજે પૂરી થઇ રહી છે. કેરળ અને પશ્ચિમ બંગાળની રાજ્ય સરકારે ઊભા કરેલા કેટલાક વિવાદિત મુદ્દાઓ અંગે ઉકેલ આવે તેવા આસાર ઓછા જણાઇ રહ્યા છે ત્યારે જીએસટીના અમલીકરણ અંગે પણ પ્રશ્નાર્થ ઊભો થઇ શકે છે. આવા સંજોગોમાં શેરબજારનું સેન્ટિમેન્ટ બગડી શકે છે.